คือผมมีอาการหนองใน หลังจากไปมีเพศสัมพันธ์โดยใช้ปากมา ผ่านมา2-3 วันก็มีมูกเหลืองๆเขียวๆไหลออกมาจากอวัยวะเพศ เลยคิดว่าตัวเองเป็นหนองใน เพราะก่อนหน้านี้เคยเป็นมาแล้วปีก่อนๆ ก็เลยไปซื้อยามากิน โดยเภสัชกรให้ยา เซฟิซีม (Cefixime) 400 มิลลิกรัม ครั้งเดียว เอซิโธรมัยชิน (Azithromycin) 1 กรัม ครั้งเดียว กินร่วมกัน หลังจากนั้นอาการก็เหมือนจะดีขึ้น ไม่มีมูกไหลออกมาในระหว่างวันเลยครับ แต่เหมือนมันจะไม่หายสนิท ไม่แห้งหมดทีเดียว เพราะมันจะไหลออกมาในตอนเช้าหลังตื่นนอน แต่น้อยมาก อาการอื่นผมก็ไม่เป็นนะ เช่น ปวดแสบ ทุกอย่างปกติครับ เลยอยากถามว่า ผมควรจะรักษาอย่างไรต่อ ไปซื้อยามากินใหม่ หรือไปพบแพทย์ดีครับ
สวัสดีค่ะ อาการมีมูกเขียวไหลออกจากปลายอวัยวะเพศอาจเกิดจากท่อปัสสาวะอักเสบซึ่งในเพศชายมักเกิดจากโรคติดต่อทางเพศสัมพันธ์เช่นหนองในแท้ หนองในเทียม แผลริมอ่อน โรคซิฟิลิซ เป็นต้น หรืออาจเกิดจากท่อปัสสาวะได้รับบาดเจ็บจากกระทบกระแทกแนะนำพบแพทย์เพื่อตรวจร่างกายและยืนยันการวินิจฉัยด้วยการตรวจปัสสาวะหรือเอาสารคัดหลั่งที่ผิดปกติไปตรวจ ควรได้ยาฆ่าเชื้อที่ตรงกับโรคเพื่อรักษาให้หายขาดค่ะระหว่างนี้งดการมีเพศสัมพันธ์ ใช้น้ำเปล่าสะอาดล้างอวัยวะเพศภายนอกได้